**Informácia o testovaní v Banskej Bystrici**

Posledná informácia  z Okresného úradu v Banskej Bystrici je taká / po zasadnutí krízového štábu/ , že komunitné testovanie tento víkend bude len na 13 miestach v Banskej Bystrici.

**Testovanie sa týka ľudí, ktorí majú trvalý pobyt alebo miesto výkonu práce v okrese Banská Bystrica a zároveň disponujú potvrdením od zamestnávateľa, v ktorom je uvedené, že nemôžu pracovať z domu.**

 V prípade, že sa takáto osoba nemá ako zaregistrovať online, môže tak urobiť telefonicky prostredníctvom kontaktu 048/4330 777.

Týmto spôsobom je možné sa zaregistrovať  od štvrtka do soboty v čase od 8.00 do 15.00 hod.

Online registračný systém umožní záujemcom nahlásiť sa na testovanie na presný čas a miesto. Testovanie bude prebiehať počas víkendu 16. a 17. januára v čase od 8.00 do 18.00 h.

Mesto spustilo online rezervačný formulár na adrese [testovanie.banskabystrica.sk](https://www.banskabystrica.sk/testovanie%22%20%5Ct%20%22_blank), vďaka ktorému sa má na odberných miestach predísť dlhým radom.